Gandia programa una jornada de final d'any per a tots els públics
28 desembre 2023

## Gandia programa una jornada de final d'any per a tots els públics28 desembre 2023Última actualització: 28 desembre 2023

![](../gestion/img/7a85459435f74c879912c1559365644578f4a3b85fa691a8b89defafa8189dcc.jpg)  
  

**Balbina Sendra, regidora de Cultura**, ha recordat que el dia de final d'any tindrà una àmplia programació pensada per a tots els públics.

  
Tal com ha detallat, la programació començarà el **dia 31 a les 11.30 a la plaça Major** amb les campanades infantils. Una iniciativa que compta amb la col·laboració del departament de Participació Ciutadana i que oferirà **animació teatral** a càrrec de la companyia 'Estranya teatre Cia' i el seu espectacle **'Adéu al 23'**. A les **12 hores** serà el torn de les **campanades infantils** i tot seguit començarà una festa plena de ball, música i animació.  
  
El consistori regalarà el raïm als xiquets i xiquetes que hi vagen, però que per poder calcular la quantitat cal inscriure's a [https://apps.gandia.org/campanades/formulario.php](https://apps.gandia.org/campanades/formulario.php).  
  
A la vesprada, les activitats continuaran a la mateixa plaça Major, amb el **tardeo de final d'any**. Les bandes convidades per a aquesta ocasió són **'La Sede 2.0'** que començarà la seua actuació a les **18.00** i **'Covergente Band'** que inicia la seua intervenció a les **19.45 hores**.  
  
Després del sopar, serà el torn per a les campanades de Cap d'Any. La **plaça del Prado** serà l'epicentre d'aquesta iniciativa que començarà a les **23.45** amb els **preparatius** de les campanades. A les **00.00 hores** serà el torn per a les **campanades** que es podran veure des d'una gran pantalla **i un espectacle pirotècnic a càrrec de Pirotècnia Borredà**. A les 00.05 hores serà al torn per a la **Gran Festa de Benvinguda de l'Any 2024 amb l'Orquestra Titanic**.